open-index/open-wikipedia-markdown huggingface dataset:
Vöhringen (Iller)

**Vehrenge** (amtlich *Vöhringen*) ischt a Schtadt em Landkroes Nei-Ulm en Bayern.

## Geografi
Vehrenge leit 18 Kilometer sidlich voo Ulm an dr Iller. Vo dr Gmarkong send 41,5 % Landwirtschaftsfleche, 24,9 % Wald, 28,7 % Sidlongsfleche ond 4,9 % sonschtige Fleche.

## Gmoendsgliderong
Zua Vehrenge ghered d Stadtdoel Illerberg, Illerzell ond Thal ond dr Riedhof. Vehrenge grenzt an Senden, Weißenhorn, Bellenberg ond Illerrieden.

## Gschicht

### Bis zom 19. Jahrhondert
Vehrenge ischt zom erschte Mol gnennt worda em 12. Jh. als *Veringen*. Vermutlich isch es aber scho em 5./6. Jahrhondert vo de Allemanna besiedlat worra. Em 15. Jahrhondert hat es nao mehrfach sein Besitzer gweggslat und isch 1756 onderm Kurfirscht Max Joseph frier als d Nachbargmoeda zu Bayern komma.

Em Johr 1864 hat nao dr Fabrikbesitzer Phillipp Jakob Wieland a ertlichs Miahlguat samt Fabrikgelände kauft, was fir Vehrenge dr Afang vo dr Induschtrialisierong war. D Wieland-Werke als weldweid tätiga Firma send heit no brägend firs Ortsbild.

### Eigmoidonga ond Schtadterhebong
Dr Ortsdoil Illerzell (omgangsschbrachlich *Zell*) hat ogfähr 1300 Eiwohner, leit ogfähr drei Kilometer nordweschdlich vo Vehrenge em Illerdal ond isch am 1. Juli 1972 eigmoidat worra. D Ortsdoil Illerberg (omgangsschbrachlich *Berg*) mit ogfähr 1700 Eiwohner ond Dal (amtlich *Thal*) mit ogfähr 600 Eiwohner liegat ogfähr eschdlich vo Vehrenge ond send am 1. Januar 1976 eigmoidat worra. Zamma mit deane Ortsdoil isch Vehringe nao am 25. Juni 1977 zur Schtadt erhoba worra.

## Eiwohner

Dr Ausländeraadoel isch 2011 bei 8,6&nbsp;% gleäge.

## Religion
76,4&nbsp;% vo dr Eiwohner send em Johr 1987 remisch-katholisch gweä, 13,8&nbsp;% evangelisch.

## Bolidig
Vehrenge ghert zua koenere Verwaltonsgmoeshaft. Dr Birgermoeschter vo Vehrenge ischt dr Karl Janson .

### Wahla seit 1986

### Schtädtepardnerschafda

* Hettstedt en Sachse-Ahalt, seit 1990
* Vizille en dr Regio Auvergne-Rhônes-Alpes (Frankreich), seit 2002
* Venaria Reale em Piemont (Italie), seit 2011

## Kuldur ond Verei

### Kuldurzendrom
S Kuldurzendrom Wolfgang-Eychmüller-Haus isch 1993 ereffnat worra. Es isch benannt nach am friera Vorschdandsvorsitzenda vo de Wieland-Werke, der au Ehrabirger vo Vehrenga isch. Em groaßa Saal hand 600 Leit Platz. S Kuldurzendrom wed oft vo de Vehringer Verei aber au vo auswärdige Kinschdler gnutzt.

### Schbort
Dr greaschde Verei vo Vehrenge isch dr Schbortclub Vehrenge 1893 e.&nbsp;V. Dr SCV, wia er abkirzt hoißt, hat 19 Abdeilonga ond ogfähr 3000 Mitglieder. En de Schdadtdoil gibts au Schbortverei ond zwar da *SV Illerzell* ond da *SSV Illerberg/Thal*.

## Bekannte Seh ond Dechdr vo Vehrenge

* Charles August Fey (* 2. Februar 1862 als Augustinus Josephus Fey, † 10. Novembr 1944 en San Francisco), Erfendr vom Oiarmiga Bandidda
* Elmar Stegmann (* 1935), frierer Dischtennis-Nationalschbieler
* Josef Guter (* 1929), Sinologe ond Buachautor
* Solanus Hermann (* 19. Mai 1909 en Dal als Rudolf Hermann, † 13. Dezembr 1950 en nordkoreanischer Lagerhaft, Benediktinermench en dr Abtei Tokwon

## Dialekt
Dr Dialekt vo Vehrenge ghert zom Schwäbisch.

## Weblink

* www.voehringen.de
* 
* 

## Fuaßnota
Lieschen und Fritzchen

**Lieschen und Fritzchen** (Originaltitl: *Lischen et Fritzchen*) ischt a franzeesischa Operedde en oim Uffzug vom Kombonischda Jacques Offenbach. S Libreddo stammt em franzeesischa Original vom Paul Boisselot. Zom erschda Mol ibr d Bihne ganga isch des Werk am 12. Juli 1863 z Bad Ems.

## Handlong
En dr Handlong kommet bloß zwoi Persona vor, nemlich selle Titlfigura Lieschen ond Fritzchen. 

S Lieschen ischt a Mädle us-em Elsass. A-ma scheena Dag macht-se sich auf noch Paris, om deet als Beasavorkaifere a bissle Geld fir sich selber ond fir ihrn alda kranka Vadder zo vordäana. Uff-em Markt begegnet-se e-ma flodda Kerle, wo sich Fritzchen nennt ond wia sui us-em Elsass stammt. S dauret et lang, ond dia zwoi jonge Leit vorliabet sich ganz arg en-anander. S Fritzchen dät des Mädle am gernschda glei hoim ens Elsass mitnemma.

Wia sich no s Lieschen ond s Fritzchen gegaseidich vo ihrer Vorgangaheit vorzehlet, stellet-se fescht, dass-se Gschwischder send. S Fritzchen ischt neemlich scho vor etliche Johr – wia’s Lieschen noh a Kend gwäa ischt – noch Paris ganga ond hot do drbei bald sei Schweschderle vorgessa. Au s Lieschen hot koi Erennrong meh an ihrn Bruader.

Weil s Fritzchen jetzt zwar zo-ra Schweschdr komma ischt ond dodurch sei geliibts Mädle vorlora hot, pressirts-em nemme, meglichscht bald ens Elsass zruckzokehra. Wia schliaßlich boide traurich von anander Abschiid nemma wellet, entdeckt s Fritzchen beim Lieschen an Briaf, wo-se noh gar et uffgmacht hot, weil-se et leasa koo. S Fritzchen abr beherrscht dui Fähichkeit. Drom geit-em s Lieschen des Schreiba, ond er liist-ra vor. Der Briaf ischt vom Lieschen seim Vadder, ond der teilt-ra en sellem Schreiba mit, dass sui a unehelicha Dochter vo seira Schweschder ischt. S Fritzchen selber ischt also bloß ihr Vedder. Wia s Lieschen ihr Mueder em Sterba gleaga ischt, hot-em ihr Bruader vorsprocha, sei Nichde zo adopdiira, ond dees hot’r au so gmacht. Do druff fallet sich dia zwoi Liibende frehlich en d Ärm, send glicklich ond machet sich mitnander uff da Weag en ihr geliibts Elsass.

## Litradur
* Leo Melitz: *Führer durch die Operetten*. Globus-Verlag, Berlin 1917, S. 64.
* Verein für Geschichte/Denkmal- und Landschaftspflege e.&nbsp;V., Bad Ems: *Offenbachs „Lischen et Fritzchen“. Einführung in das Werk und Faksimile des deutschen Librettos* (= *Bad Emser Hefte.* Nr. 167,  = * Jacques-Offenbach-Reihe der Bad Emser Hefte.* Nr. 24). VGDL, Bad Ems 1997.

## Fuaßnoda
Kirche mit den Frauen

**Chile mit* de Froue** (dütsch; *Kirche mit* den Frauen*, französisch; *Église avec* les femmes*, italienisch; *Chiesa con* le donne*, rätoromanisch; *Baselgia cun* las dunnas*) isch de Name vo me chirchliche Projekt, wo sich för es Mitenand vo Manne und Froue uf allne Ebene, för e gschwüschterlechi und dialogeschi Chile iisetzt. De chli Stärn im Name hät zwee Bedütige. Es goht ainersits nöd nu um d Emanzipazion vo de Froue, sondern um grundsätzlichi Gliichberächtigung – es chönnt au haisse «Chile mit de Arme». Anderersits isch de Stärn es Asteriskus, wo, wie bim bäte vo de Psalme, e chlinni Verschnuufpause bedüted.

## Arbets- und Pilgergruppe
S Projekt isch aafangs 2014 entstande mit ere Arbetsgruppe, wo us föf Froue und drü Manne bestande hät. S Motto isch gsii; «Mör nemid 1'000 Kilometer Wäg under d Füess – för e Chile mit de Fraue. För Gliichhait im Glaube und im Tue.» D Pilgergruppe, wo sich uf de Wäg uf Rom gmacht hät, isch aafänglich us acht Froue und am Maa zämegsetzt gsii. Ab Assisi isch dänn au no d Priorin vom Chloschter Fahr bi dä Pilgergruppe debii.

## Pilgerwäg
Am Mäntig 2. Mai 2016 isch d Pilgergruppe noch eme Gottesdienscht i de Kathedrale vo Sanggalle uf eren Wäg uf Rom gstarted. De Starttag isch de Gedänktag vo de sanggaller hailige Wiborada, di erscht Frou, wo vo me Papst hailiggsproche worden isch, und de Aakumftstag z Rom, de 2. Juli, isch s Fäscht «Mariä Heimsuchung», wo gmäss em Evangelium vom Lukas di schwanger Maria ehrer Verwandte Elisabet di froh Botschaft öberbringt. D Pilgergruppe wött a däm Tag im Vatikan em Papst Franziskus ehri Botschaft öberbringe.

Underwägs send je noch Etappe mit de Chärngruppe au no anderi Pilger mitgloffe, zum Tail meh as hundert. Am 15. Juni isch d Pilgergruppe z Assisi aacho und hät sich drü Täg e Pause gönnt. Am 28. Juni isch d Pilgergruppe z Labaro gstarted, eme Ussequartier vo Rom, und isch em Tiber entlang i richtig Innestadt glaufe. Dodebii isch si von ere Gruppe beglaited wore, wo mit em Car aagraisst isch und vom Schwizer Frouebund organisiert worden isch. Am 2. Juli isch de sogenannti «Pilgertag in Rom» gsii, wo no mee Gruppene, under anderem aini us em Bistum Sanggalle, und Ainzelpilger us de Schwiz und anderne Länder mit de Chärngruppe vo de *Piazza del Popolo* via *Santa Maria sopra Minerva* (gad i de Nöchi vom Pantheon) zum Petersplatz und in Petersdom im Vatikan glaufe sind. Es sind au d Bischöf vo Basel, Sanggalle und Graz, de Abt vo Aisidle und anderi Ordenslüt mitpilgered. Bi de baide erste Stazione isch jewile en Aadacht ghalte wore, im Petersdom dänn en Gottesdienst, wo d Aalige, wo uf em Wäg uf Rom gsammlet wore sind, mit em „Brief an Papst Franziskus“ in ere Schachtle stellverträttend em Sanggaller Bischof öbergee wore sind. Am 26. November 2016 hät dänn de Pater Mauro Jöhri, as dozmolige Präsident vo de wältwite *Union vo de Ordensobere*, d Post us Sanggale em Papst am Rand von ere Audienz chöne öbergee.

## Weblink
* ''Kirche mit* den Frauen'' offizielli Website vom Projekt
* ''Dieser Weg führt nach Rom'' Artikel uf suedostschweiz.ch vom 17. April 2016(s Dossier uf suedostschweiz.ch chan nüme abgruefe wöre)

## Fuessnoote
Sils

**Sils** isch da Name vo däne Ort im Bündnerland, Schwiz:
* Sils im Domleschg (rätoromanisch *Seglias*), a politeschi Gmaind i da Region Viamala
* Sils im Engadin/Segl (rätoromanisch *Segl*), a politeschi Gmaind i da Region Maloja
* Sils Baselgia, en Ortstail vo Sils im Engadin
* Sils Maria, en Ortstail vo Sils im Engadin

* Soglio GR (dütsch *Sils im Bergell*), en ehemolegi politeschi Gmaind, sit 2010 en Ortschaft i da Gmaind Bregaglia, Region Maloja

**Sils** isch au no de Name vo däm Ort z Spanie:
* *Sils (Girona)*, e Gmeind i de Provinz Girona, Katalonie
Châtillon

**Châtillon** isch de Name vo däne Ortschafte:

**i de Schwiz**
* Châtillon FR, e Gmeind im Kanton Friburg
* Châtillon JU, e Gmeind im Kanton Jura
* *Châtillon-le-Bas*, de französisch Name vo de Gmeind Nidergeschtle im Kanton Wallis
* *Châtillon BE*, en Wiiler im Kanton Bärn, wo s Jugedhaim Prêles stoot
* Châtillon (Berg), en Bärg () i de Waadtländer Voralpe 

**z Italie**
* Châtillon (Aostatal), e Gmeind im Aostatal

**z Frankriich**
* d Herrschaft Châtillon, e Herrschaft südwestlich vo Reims
* s Haus Châtillon, e Familie, wo vo obige Herrschaft abstammt und vom 13. bis 15. Johrhundert e ganzi Reihe vo Grafschafte bsässe hät
* Herzog von Châtillon, es Herzogtum im 18. Johrhundert, wo uf de Basis vo de Baronie Mauléon für Mitglider vom Huus Châtillon iigrichtet worden isch
* Kloster Châtillon, e ehemolegi Zisterzienserabtei

Gmeinde:
* Châtillon (Allier), e Gmeind im Département Allier
* Châtillon (Hauts-de-Seine), e Gmeind im Département Hauts-de-Seine
* Châtillon (Jura), e Gmeind im Département Jura
* Châtillon (Rhône), e Gmeind im Département Rhône
* Châtillon (Vienne), e Gmeind im Département Vienne

Gmeinde mit *Châtillon* als Namesbestandteil:
* 45230 Châtillon-Coligny
* 69380 Châtillon-d'Azergues
* 58110 Châtillon-en-Bazois
* 26410 Châtillon-en-Diois
* 28290 Châtillon-en-Dunois
* 01200 Châtillon-en-Michaille
* 35210 Châtillon-en-Vendelais
* 25640 Châtillon-Guyotte
* 77820 Châtillon-la-Borde
* 01320 Châtillon-la-Palud
* 25870 Châtillon-le-Duc
* 45480 Châtillon-le-Roi
* 02270 Châtillon-lès-Sons
* 26750 Châtillon-Saint-Jean
* 55400 Châtillon-sous-les-Côtes
* 51290 Châtillon-sur-Broué
* 01400 Châtillon-sur-Chalaronne (früener *Châtillon-lès-Dombes*)
* 41130 Châtillon-sur-Cher
* 74300 Châtillon-sur-Cluses
* 53100 Châtillon-sur-Colmont
* 36700 Châtillon-sur-Indre
* 25440 Châtillon-sur-Lison
* 45360 Châtillon-sur-Loire
* 51700 Châtillon-sur-Marne
* 51310 Châtillon-sur-Morin
* 02240 Châtillon-sur-Oise
* 88410 Châtillon-sur-Saône
* 21400 Châtillon-sur-Seine
* 79200 Châtillon-sur-Thouet

Kantön:
* Kanton Châtillon im Département Hauts-de-Seine
* Kanton Châtillon-Coligny im Département Loiret
* Kanton Châtillon-en-Bazois im Département Nièvre
* Kanton Châtillon-en-Diois im Département Drôme
* Kanton Châtillon-sur-Chalaronne im Département Ain
* Kanton Châtillon-sur-Indre im Département Indre
* Kanton Châtillon-sur-Loire im Département Loiret
* Kanton Châtillon-sur-Marne im Département Marne
* Kanton Châtillon-sur-Seine im Département Côte-d'Or

Ortschafte:
* Châtillon, en Ortschaft i de Gmeind Amont-et-Effreney im Département Haute-Saône
* Châtillon, en Ortschaft i de Gmeind Chindrieux im Département Savoie

**Châtillon** isch de Familiename vo däne Persone:
* Auguste de Châtillon (1808–1881), en französische Bildhauer, Mooler und Schriftsteller
* Aymon de Châtillon († 1323), Bischof vo Sitte
* Walter von Châtillon (Begriffsklärung)

**Lueg au:**
* Châtillon (Adelsgeschlecht) 
* Gefecht von Châtillon
Wermatswil

**Wermetschwil** (hochtütsch *Wermatswil*) isch e chlises Dorf, wo zur Gmeind Uschter ghört. Es liit zwüschet em Zäntrum vo Uschter und dem vo Pfäffike. Dur Wermetschwil füehrt nu ei grossi Strass.

Z Wermetschwil läbed öppe 1200 Iwohner. Es git e Schuel vo der erschte bis zur dritte Klass und en Chindergarte. De berüehmtischt Sohn vo dem Dorf isch de Jakob Gujer.
Domleschg

S **Domläschg** (tütsch *Domleschg*, rätoromanisch *Tumleastga*) isch es Gebiet im Bündnerland, Schwiz.

## Geografii
Grob gsait lit s Domläschg zwüsched da Viamala im Süda und da Kluus südlich vo Rhäzüns im Norda. A strengeri Iitailig nännt nu d Dörfer i däm Gebiet, wo uf da rächta, öschtlicha Sita vom Hinderrhii ligged. Mängmol werded au d Ortschafta Realta, Cazis, Summaprada und Thusis dezue zellt, wo uf da lingga Sita vom Rhii ligged. A chli i da Höchi, a da weschtlicha Talsita, gegenüber vom Domleschg liit da Hainzabärg und dehinder s Safietal. Hinder da öschtlicha Bärgchetti isch d Lenzerhaid.

## Politeschi Geografii
Politisch händ bis Endi 2015 d Ortschafte rächts vom Hinderrhii zum Chrais Domläschg und dia uf da lingga Sita zum Chrais Thusis ghört. Baidi Chrais sind em Bezirk Hinderrhii zuetailt gsi, wo aafangs 2016 dur d Region Viamala ersetzt worden isch.

Im Domläschg liggend folgendi Gmainda, Städt und Dörfer resp. Frakziona:
* Domleschg, a politischi Gmaind, entstanda 2015 us däne dozmoliga Gmainde
** Almens (rätoromanisch *Almen*)
** Paspels (rät. *Pasqual*)
** Pratval (dt. = rät.)
** Rodels (rät. *Roten*)
** Tomils GR, an ehemolegi Gmaind, entstanda 2009 us däne ehemoliga Gmainde
*** Tumegl/Tomils (dt. *Tomils*, rät. *Tumegl*)
*** Feldis/Veulden (dt. *Feldis*, rät. *Veulden*)
*** Schaid (rät. *Sched*)
*** Trans (rät. *Traun*)
* Fürstenau (rät. *Farschno*)
** mit em Städtli Fürstenau und da Ortschaft Furstenaubrugg
* Rootabrunna (rät. *Giuvaulta*)
* Scharans (rät. *Scharons*)
* Sils im Domleschg (rät. *Seglias*)

## Burgaland
S Domläschg hät uf chlinnem Ruum sovil Burga, Schlösser und Ruine, wie chum a Gegend i da Schwiz. E paar wenigi stönd uf da lingga Sita vom Rhii. Ma sait drum au s Burgaland Domläschg.

## Vercheer
Dur s Domläschg verlauft d Autobahn A13, maischt rächts parallel zum Rhii. Uf da andere Site vom Rhii isch d Bahnlinie vo da Rhätischa Bahn, wo noch Thusis dänn da Rhii öberquärt und via Sils da Albula noche dur d Schiinschlucht i Richtig Tüüfekaschte füert. D Dörfer im Domläschg, wie au die im Hainzebärg sind dur s Postauto erschlosse. Uf Fäldis gits näbed are Strooss, wo vo Tomils öber Schaid uf d Terasse füert, au a Sailbahn, wo vo Rhäzüns us started.

## Weblink
* 
* Domleschger Zeitung es Online-Portal

## Fuessnoote
Ranft

**Ramft** (schriftdütsch *Ranft*) chan folgendi Bedütig ha:
* en Schwizer Flurname i stailem Gländ (ursprünglich „Rand“):
:* Flüeli-Ramft, en Ort i de Gmaind Sachsle, Kanton Obwalde
:* Ramftschlucht, churz *Ramft*, e Schlucht bim Flüeli-Ramft, wo sich de Brueder Chlaus zruggzoge hät

* Altranft (früener Ranft) und Neuranft, Dörfer i de Gmaind Bad Freienwalde a de Oder, Brandeburg, Dütschland

**Ranft** isch au en Familiename.
Perkutane endoskopische Gastrostomie

**Künschtlich Ernährung** mid ara Magasond isch fr Viele a Schreckgschpenschd. Wann ma nochguckt em Netz no gohts oim wia mit de Zettel en ara Pillaschachtl: ma vrschohts net racht, ond wemma d Nebawirkunga aguckt, tät ma am liabaschta so krank bleiba wia ma isch. Blos, des goht et so oifach, wemma nemme schlucka ka. Abr au frs Gegadoil, zom Absauga ka se notwendig sei. S geid zwoi vrschiedene Sorta, d Magasond durch d Nas odr en Mond ond d PEG-Sond.  

## Was isch au des
D Magasond PEG isch a Plaschtikschlauch mo ma *mikroinvasiv* en da Maaga neifihrt. Weil es *mikroinvasiv*gmacht wurd, dauert d Operatio vom Oischlafa wega dr Narkos bis zom Aufwacha blos a baar Schtonda. Nach a baar Däg ka ma se benutza. Au vo dr Magsond geits a baar Sorda, d wichdigschde Ondrschied isch mid odr ohne an Balloo zom Halda vo dr Sond.

## Wamma se braucha duat
A Magasond braucht ma, wemma nemme schlucka ka odr des bassiera kennt  odr wemma am Essa vrschdigga kennt wemma lenger bewusstlos wurd

## Wia goht ma drmit om
Wemma dia Sond hot, no muass ma se pflega. D Eitrittsstell muass pflegd werra. Ma muass aufbassa was ma neiduat, dass se net vrschtopft. Gegas Feschtwachsa sott ma se reglmässig bewega ond ma sott se absichra, drmit ma net aonedig dra zerra duat.
Wann se oabsichtle rausrudschd, muaß ma **glei** zom Dokdr.

## Wia ma se braucha duat
Dia Flüssignahrong sott ma langsam neilaufa lau. Macht ma z schnell, ka s oim schleacht werra. Ond no hot ondr Omschtänd nix davo.
Des isch bsondrs wichtig wann d Leit em Bett liegat odr net s Gfühl drfür hent.

## Wemma se nemme brauchd
Wemma se nemme brauchd, ka ma se dr Doktr zemle oifach rausdoa. Des Loch wächsd ondr Omschdänd en a baar Schdonda zu.

## Grenza vo dr Awendong
Wia bei älle medizinische Aglegahoida geids Regla. D wichdigschd isch, dass der mo se kriaga sott des au will.

## Lideradur
* , S. 105

## Fuassnota


## Wo s her isch
Liste von Ökonomen

I dere Lischte schtönd die Ökonome, wo gschichtlich gseh wäge ihre Lehrmeinige am wichtigschte sind.

* Jean Bodin, Franzos, 1530 bis 96, Merkantilischt, Begründer vo der "Naive Quantitätstheorie vo der Geldmengi"
* Francois Quesnay, Franzos, 1694 bis 1774, Physiokrat, Begründer vo der Kreislauf-Lehr (Wirtschaftskreislauf isch ähnlich em Bluetkreislauf) 
* Adam Smith, Schott, 1723 bis 90,  Klassiker, Begründer vo der Lehr vo der reine liberale Marktwirtschaft
* David Ricardo, Engländer, 1772 bis 1823, Klassiker
* J.C.L. Simonde de Sismondi, Schwiizer, 1773 bis 1842, sozialreformerische Ökonom
* John Stuart Mill, Engländer, 1806 bis 73, Klassiker
* Antoine-Augustin Cournot, Franzos, 1801 bis 77, Begründer vo der mathematische Ökonomie
* Karl Marx, Düütsche, 1818 bis 83, Begründer vom wisseschaftliche Sozialismus 
* Alfred Marshall, Engländer, 1842 bis 1924, Neoklassiker, Erfinder vom elementare Marktmodell vo der Priisbildig
* Léon Walras, Franzos, 1834 bis 1910, Neoklassiker, "Lausanner Schule"
* Vilfredo Pareto, Italiener, 1848 bis 1923, "Lausanner Schule", Pareto-Optimum
* Gustav Schmoller, Düütsche, 1838 bis 1917, will en historisch-empirischi, also pragmatischi Betrachtig vom wirtsch. Gschehe
* John Maynard Keynes, Engländer, 1883 bis 1946, Erfinder vo der antizyklische Konjunkturpolitik
* Josef Schumpeter, Öschterriicher, 1883 bis 1950, "Grenznutzen-Schule"
* Walter Eucken, Düütsche, 1891 bis 1950, het die Soziali Marktwirtschaft definiert
* Milton Friedman, US-Amerikaner, 1912 bis 2006, het der Monetarismus definiert: D Wirtschaft söll nur durch Geldpolitik, nit durch schtaatlichi Hilf wie biim Keynesianismus gschtüüret werde
* Joseph E. Stiglitz, US-Amerikaner, * 1943, ehemalige Chefökonom vo der Weltbank und Neokeynesianer
* Peter Bofinger, Düütsche, * 1954, Mitglied vo de düütsche "Wirtschaftsweise"

## Literatur
* Hans G. Schachtschabel: *Geschichte der volkswirtschaftlichen Lehrmeinungen.* Stuttgart/ Düsseldorf 1971
Volkswirtschaft

Unter **Volkswirtschaft** (früecher auch **Nationalökonomii**) werde alli wirtschaftliche Tätigkeite zämmegfasst, wo innerhalb vom ene einzelne (i de Regel) Nationalstaat ablaufe. Die Tätigkeite werde durch d Wirtschaftswisseschaft zum Biischpil in Form vo Kreislauf-Modell analysiert.

Gebiet von dr wisseschaftliche Analyse von de Vorgäng in ere Volkswirtschaft sind im Bereich Makroökonomie d *[[Geld]]- und Kredittheorii* sowie zueghörig d *Geld- und Kreditpolitik*, d *[[Konjunkturtheorie|Konjunkturtheorii]] und [[Konjunkturpolitik|-politik]]*, d *Wachstumstheorii und -politik*, d *Ussewirtschaftstheorii und -politik*, sowie die *Volkswirtschaftlichi Gsamtrechnig* (die volkswirtschaftlichi Buechhaltig). Auch d *[[Finanzwissenschaft|Finanzwisseschaft]]* (d Lehr vom öffentliche Huushalt, dr Staats-Buechhaltig) zellt im ene wiitere Sinn derzue.

Im Bereich Mikroökonomii sind einigi von de Gebiet d Priisbildig, d Marktforme und d Koschtefunktions-Analyse. 

## Literatur
* P. Samuelson: *Volkswirtschaftslehre*, 2 Bänd
* A. Woll: *Allgemeine Volkswirtschaftlehre*
Lokasenna

D **Lokasenna** („Am Loki sini Zankred“) oder d **Oegisdrecka** („s Trinkgelage vom Oegir“) isch en Erzählig us de Edda, wo de Uslöser für di endgültig Findschaft zwüsched de Ase und em Loki beschribt. D Götter und Göttine sind bimene Festmahl bim Meerries Ägir gsi. Sini Halle isch e Fridenshalle, wo niemer sich dörf ame andere vergrife. Bi sinere Zankred het de Loki das Gebot übertrette und zwor mitem Ziel, Unfride z verbreite:

I sinere Red verspottet de Loki d Götter. D Götter versueched de Loki z beruhige, aber ersch wo de Thor am Loki droht ihn mit sim Hammer totzschloh, flüchtet de Loki.

**De Inhalt vom Loki sinere Red:**

* De Bragi wird als „Bänklidekoration“ bezeichnet; ihm wird vorgworfe, er sig nur tapfer, wenn er sitzt, aber dass er sus en Figling und schwach sig.
* D Idun wird als Nutte beschimpft.
* De Gefjon ihri Liebi sig chäuflich. Wer ihre Gschenk machi, werdi vo ihre gliebt.
* De Loki gseht im Odin de Schuldig, wo s Chriegsgschick de Falsche geh het, de Figling.
* De Frigg wird vorgworfe, dass sie mitem Vili und em Ve glichzitig was gha heg.
* D Freya wird beschuldigt, sie heg mit allne Awesende umegmacht, sogar mit ihrem Brüeder.
* De Njörd seg nöd meh als e Geisle vom Wanechrieg.
* De Tyr seg minderwertig, will er nur ei Hand het.
* De Freyr wird als Tubel anegstellt. Er heg sis Schwert weg sinere Liebi verschenkt.
* De Heimdall wird als elendige Wächter vo Asgard dargstellt. Fast rund umd Uhr mues er dastah und Wach halte.
* D Skadi wird an Tod vo ihrem Vater erinneret.
* De Sif wird Untreui gegenüber em Thor vorgworfe.
* De Thor grifi z schnell zu sim Hammer. Usserdem erntet de Thor Spott, will sin Herr, de Schlachtegott (Tyr/Odin), bim Welteend vomene Wolf besiegt wird werde.

## Weblink

## Einzelnachwis
Pädagogik

D **Pädagogik** isch d Erziehigs-Wisseschaft oder Lehr von dr Erziehig.

Die *praktischi Pädagogik* studiert/vermittlet die optimale Methode für die geischtigi und körperlichi Erziehig von de junge Mensche.

D Gschicht zeigt d Pädagogik bii de antike Grieche als Teil von dr *Staatslehr*, uf geischtigi, sittlichi und körperlichi Ideal grichtet. Bii de Römer: vor allem auch Erziehig zur Mannhaftigkeit. Im Mittelalter: Heruusbildig von de religiöse Werte. Dr Jean-Jacques Rousseau het Gwicht vor allem uuf d Menschefründlichkeit glegt. Dr Heinrich Pestalozzi wiederum het die innere Chräft von dr Menschenatur welle fördere.

D Didaktik, d Unterrichtslehr, isch en Teilbereich von dr Pädagogik.

## Literatur
* Dietrich Benner: *Allgemeine Pädagogik. Eine systematisch-problemgeschichtliche Einführung in die Grundstruktur pädagogischen Denkens und Handelns.* 5., korrigierte Auflage. Juventa, Weinheim 2005, ISBN 3-7799-1518-9.
* Hermann J. Forneck, Daniel Wrana: *Ein verschlungenes Feld. Eine Einführung in die Erziehungswissenschaft.* Bertelsmann, Bielefeld 2003, ISBN 3-7639-3164-3.
* Hermann Giesecke: *Einführung in die Pädagogik.* 7. Auflage. Juventa, Weinheim u.&nbsp;a. 2004, ISBN 3-7799-0595-7.
* Herbert Gudjons: *Pädagogisches Grundwissen. Überblick − Kompendium − Studienbuch* (= *UTB.* Bd. 3092). 11., grundlegend überarbeitete Auflage. Klinkhardt, Bad Heilbrunn 2012, ISBN 978-3-8252-3836-0.
* Dietrich Hoffmann: *Heinrich Roth oder die andere Seite der Pädagogik. Erziehungswissenschaft in der Epoche der Bildungsreform.* Deutscher Studien-Verlag, Weinheim 1995, ISBN 3-89271-570-X.
* Friedrich W. Kron: *Grundwissen Pädagogik* (= *UTB für Wissenschaft.* Große Reihe: *Pädagogik* 8038). 6., überarbeitete Auflage. Reinhardt, München u.&nbsp;a. 2001, ISBN 3-8252-8038-1.
* Jürgen Raithel, Bernd Dollinger, Georg Hörmann: *Einführung Pädagogik. Begriffe, Strömungen, Klassiker, Fachrichtungen.* VS, Verl. für Sozialwissenschaften, Wiesbaden 2005, ISBN 3-531-14702-1.

## Weblink

* Fachportal Pädagogik
* Deutsche Gesellschaft für Erziehungswissenschaft e.&nbsp;V. (DGfE)
Bragi

De **Bragi** isch de skaldisch Gott vo de Poesi i de Nordische Mythologi. Er begrüesst di gfallene Helde in Walhall. Nach gwüsse Quälle isch er en Sohn vom Odin, und dodemit ghört er zum Göttergschlecht vo de Ase. Er isch verhürotet mit de Idun.

## Wortherkunft
„Bragi“ isch verwandt mit *bragr*, em altnordische Wort für Poesi. De Name vo dem Gott chönnti vo *bragr* cho, oder aber de Begriff isch gformt worde zum beschribe „was de Bragi macht“. E Verbindig zwüsched em Name Bragi und em altenglische *brego* (Häuptling) wird mengisch vorgschlage, die Asicht isch aber eher nüme so verbreitet. Was au vermuetet wird, isch e Verbindig zum Bragarfull, en Kelch us dem mer bi rituelle Trinkgelage uf Götter und d Ahne trunke het und uf de mer Schwür gleistet het. Vo dem wär d Variation „Bragafull“ abgleitet, was als „Kelch vom Bragi“ übersetzt werde chönnt. D Herkunft vom Name vom Gott Bragi isch nöd eidütig klärt.

## Entwicklig vom Mythos
De Bragi wird s erste Mol erst im 12. Johrhundert usdrücklich als Gott gnannt, darum goht mer devo us, dass mer i ihm e spoti Vergöttlichig vom Skald „Bragi Boddason, de Alti“ gseh chan, wo im 9. Johrhundert glebt het. Es paar Strophe usem Ragnarsdrapa wo er dichtet het, het de Snorri Sturluson spöter id Edda igfüegt. Usserdem sind no es paar Einzelstrophe vo ihm überliferet.

## Büecher
* Wolfgang Golther: *Handbuch der Germanischen Mythologie*. Neu gsetzti und überarbeititi Usgab nach de Usgab Leipzig 1895. Marix, Wiesbade 2004, ISBN 3-937715-38-X, S. 481–482.
* Rudolf Simek: *Götter und Kulte der Germanen*. Verlag C. H. Beck, Münche 2004, ISBN 3-406-50835-9, S. 70, 73, 80, 82.
* Rudolf Simek: *Lexikon der germanischen Mythologie*. In: *Kröners Taschenausgabe* Band 368, 3., völlig überarbeiteti Uflag, Kröner, Stuttgart 2006. ISBN 978-3-520-36803-4.
* Manfred Stange (Hrsg.): *Die Edda*. Götterlieder, Heldelieder und Spurchweisheite vo de Germane, Marix, Wiesbade 2004, ISBN 3-937715-14-2.
* 

## Weblink
Konzil von Nicäa

S **Konzil vo Nicäa** isch es chrischtlich-theologischs Konzil im Jahr 325 i de hütige türkische Schtadt İznik und unter dr Leitig vom römisch Kaiser Konschtantin em Große gsii. Es isch um d Uuslegig vo dr Trinität gange. Bemerkenswert derbii isch, dass dr Konschtantin damals auch no oberschte Kircheherr gsii isch - nit öppe dr Papscht, wo damals no schlicht Bischof vo Rom gsii isch. Und die chrischtlichi Kirche isch no uniert gsii, d. h. die orthodoxi Kirche isch no verreinigt gsii mit dr römische.

Dr alexandrinisch Prieschter Arius het en neui These uufgschtellt ghaa: 

*Allein Gottvater ist ewig, das höchste Sein. Christus dagegen ist nicht ewig. Er steht weit über uns, ist aber nicht gleichrangig mit Gottvater.* 

Dr Rene Pfeilschifter (s. Lit. unte) seit derzue: "Hat Arius recht, so ist nur ein minderer Gott am Kreuz gestorben, die Erlösungstat von Jesus Christus ist relativiert. Arius hat es so zwar nicht behauptet, aber es ist ihm als Konsequenz seiner Lehre so vorgeworfen worden." Em Arius siin Gegeschpieler uuf dem Konzil, wo vo rund 250 Bischöf uus dr Oscht- und Weschtkirche bsuecht gsii isch, isch dr Athanasius, Bischof vo Alexandrie, gsii. Sini Gegethese: 

*Der Sohn ist nicht, wie Arius sagt, geschaffen, denn er ist aus dem Wesen Gottvaters entstanden, mit diesem also wesensgleich.* 

Die athanasianischi Lehr het also dr Schtellewert vo Jesus fascht uuf die glichi Ebeni gschtellt, wie si Gott innegha het. Mit nur zwei Gegeschtimme uus Libye isch die Position vo de Bischöf unterschtützt worde, und dr Kaiser het si mittreit und se unmittelbar mit Gsetzes-Chraft uusgschtattet. 

Die Beschlüss vo Nicäa werde no hüt vo fascht alle chrischtliche Konfessione als massgeblich anerkannt. Im Jahr 787, i de Zyt vom Byzantinische Rych, hed z Nicäa no es witers Konzil, s sibte und letschte ökumenische Konzil vo de Kirche, schtattgfunde. 

## Literatur
R. Pfeilschifter: *Die Spätantike - Der eine Gott und die vielen Herrscher*, 2014

## Lueg au
* Jungfrau Maria, z. B. bii *Mt. 1,18*
Senn (Familienname)

**Senn** isch de Name vo Lüüt wie:

* Fritz Senn (* 1928), Schwyzer Publizischt
* Hans Senn (1918–2007), Schwyzer Undernämer und Offizier
* Jakob Senn (1824–1879), Schwyzer Schriftsteller
* Marcel Senn (* 1954), Schwyzer Rächtshischtooriker und Rächtsfilosoof
* Martin Senn (1957–2016), Schwyzer Mänätscher
* Niklaus Senn (1894–1966), Schwyzer Bankmänätscher und Politiker
* Nikolaus Senn (1926–2014), Schwyzer Bankmänätscher
* Otto Heinrich Senn (1902–1993), Schwyzer Architäkt
* Paul Senn (1901–1953), Schwyzer Fotograaf
* Walter Senn (1906–1983), Schwyzer Architäkt und Mööbeldesigner
Alemannisches Institut

S **Alemannische Institut Freiburg i. Br. e. V.** isch e Verainigung vu Wisseschaftler, wu si di landeskundlig Erforschig vum alemannische Sproch- un Siidligsruum zum Zyyl gsetzt het. Im Alemannische Inschtitut sin rund 200 Mitglider us fascht allne wisseschaftlige Fachrichtige verdrätte, zum Byschpel Geografy, Geology, Germanischtik, Gschicht, Dialäktology, Landespflääg, Botanik, Forschtwisseschaft, Landesplanig, Archeology, Rächtsgschicht, Chunscht- un Architekturgschicht, Grichtsmedizin, Soziology un anderi.

## Gschicht un Struktur
S Ischtitut isch anne 1931 uf Aaregig vum domolige Ryychsinneminischter Joseph Wirth as usseruniversiteri Forschigsyyrichtig grindet wore. Noch em Hischtoriker Theodor Mayer isch dr Geograf Friedrich Metz langjehrige Vorsitzer wore. Dur s Inschtitut, wu in dr Nochrichteverbund vum Ryychssicherhaitshauptamt vu dr SS gege d Schwyz yybunde gsii isch, het dr Metz velkischi Forschige bezogen uf dr alemannisch Ruum vum Oberryy bis Vorarlberg un em Monte-Rosa-Massiv propagiert.

S Alemannisch Inschtitut wirkt as Verbindig vu Fachwisseschaft un dr interessierte Effetligkait dur landeskundligi Publikatione, d Veraastaltig vu wisseschaftlige Fachvordreg un Dagigen un dur d Organisation vu landeskundlige Vordragsraien un Exkursione. Dernäbe duet dr Verain d Zämenarbet mit andere landeskundligen un landesgschichtlige Inschtitutione ferdere.

S Alemannisch Inschtitut isch en yydraite Verain un wird vor allem dur s Land Bade-Wirttebärg gferderet. Näbe dr Hauptstell z Fryybeg unterhaltet s Alemannisch Inschtitut en Arbetsgruppe an dr Universitet Dibenga.

Vorsitzer vum Alemannische Inschtitut isch vu 2001 bis 2014 dr Provinzialremisch Archäolog Hans Ulrich Nuber, syt em April 2014 isch dr Werner Konold dr Vorsitzer.

Sit 1951 git s Alemannisch Inschtitut im Abstand vu aim bis drei Johr s **Alemannisch Johrbuech** use.

## Literatur
**Das Alemannische Institut. 75 Jahre grenzüberschreitende Kommunikation und Forschung (1931-2006).* Hrsg. vom Alemannischen Institut Freiburg im Breisgau. Freiburg und München 2007; dodin u.&nbsp;a.
** Jürgen Klöckler: *Vom Alemannischen Institut zum „Oberrheinischen Institut für geschichtliche Landeskunde“. Theodor Mayer als Wissenschaftsorganisator im „Dritten Reich“*, S. 135-142 (Volltext als PDF)
** Jörg Stadelbauer: *Kämpfer für Struktur, Standort und Profil des Alemannischen Instituts – Friedrich Metz (1938-1945; 1952-1962)*, S. 143-154 (Volltext; PDF; 1,6&nbsp;MB)

## Weblink
* Internetufdritt

## Fueßnote
Koreakrieg

Dr **Koreachrieg** isch en Chrieg zwische Nordkorea und Südkorea gsii, wo von de Grossmächt China reschpektive USA unterschtützt worde sii. Er het von 1950 bis 1953 duuret.

S ungeteilte Land Korea isch vor 1945 Jahrzehnti lang vo Japan bsetzt gsii. Nach dr Weltchriegs-Niderlag vo Japan isch dr Norde vo Korea vo dr Sowjetunion bsetzt worde und dr Süde vo de USA. Es händ au nach Abzug vo de Bsatzigsmächt starki Spannige beschtande uufgrund vo de verschidene ideologische Syschtem Kommunismus und demokratische Kapitalismus in de beide Landesteile.

1950 het Nordkorea Südkorea militärisch angriffe. Es het schnäll Gländegwinne erziilt, wo bis zur Hauptschtadt vom Süde, Seoul, greicht händ. Denn het dr Sicherheitsrat von dr UNO, wo in Abweseheit vom russische Vertreter taget het, Nordkorea als Angriffer verurteilt und en multinationali Armee unter UNO-Flagge und amerikanischer Füehrig zur Rückschlagig von dere Aggression ("repell this armed attack") angregt. Die Schtriitmacht isch denn auch zschtand choo, het zum Gegeschlag uusgholt und die nordkoreanische Truppe bis fascht an die chinesischi Grenze uufe zrückdrängt. Das widerum het dr Chriegsiitritt vo China zur Folg ghaa, wo siinersiits die vorab us US-Amerikaner zämmegsetzte UNO-Truppe wider bis in d Mitte vom Land zrückdrängt het. Dört het's en Waffeschtillschtand gää und in dr Region vo Panmunjom am 38. Breitegrad en Demarkationslinie, wo d Truppe vo de beide Länder trennt und bis hüüt en provisorischi Grenze zwische Nord- und Südkorea bildet.

## Literatur
* *dtv-Atlas zur Weltgeschichte*, Band 2
* *Knaurs Lexikon - Das Wissen unserer Zeit*
Saladin (Familienname)

**Saladin** isch de Gschlächtsname vo dëne Lüüt:
* Barbara Saladin (* 1976), Schwyzer Autoorin und Schurnalischtin
* Guntram Saladin (1887–1958), Schwyzer Läxikograaf und Oortsnameforscher
* Lorenz Saladin (1896–1936), Schwyzer Expedizioonsbëërgstyger und Fotograaf

**Lueg au:**
* Saladin (≈1137–1193), kurdische Fäldhërr und Sultaan
Norbert Hofer

Dr **Norbert Gerwald Hofer** (* 2. Merz 1971 z Vorau, Steiermark) isch e eschtrychische Bolitiker un vu 2019 bis 20121 Bundesbarteiobmann vu dr FPÖ gsii.

Är isch zum erschte Mol anne 2006 im Nationalrot as Abgordnete aaglobt wore un isch vu 2013 bis 2017 Dritte Bresidänt vum Nationalrot gsii. Syt 2005 isch er stellverdrättende Bundesbarteiobmann gsii un syt 2006 stellverdrättende Landesbarteiobmann vu dr FPÖ Burgeland. Vu 2006 bis 2013 isch er stellverdrättende Klubobmann vum Freihaitlige Barlemäntsklub gsii. Syt em 27. Mai 2019 isch er zäme mit em Herbert Kickl as gschäftsfieredem Klubobmann – Klubobmann vu dr FPÖ-Fraktion im Nationalroot.

Bi dr Bundesbresidäntewahl 2016 isch er im zweete Wahlgang em Alexander Van der Bellen unterläge, het aber mit fascht 50 Brozänt vu dr Stimme s bescht Ergebnis in dr Gschicht vu syre Bartei iberchuu. Am 1. Juli het s eschtrychisch Verfassigsgricht die Stichwahl wäge Uuregelmäßigkaite fir uugiltig erklert. D Widerholig vo dr Stichwahl isch uf dr 2. Oktober aagsetzt wore. Am 12. September isch bekannt wore, as dr Wahltermin uf dr 4. Dezember verschobe wäre mues, wil de Liim bi gwüssne Briefumschleg, wo d Wahlunderlage drmit verschickt wore sin, nöd guet gsi isch und drum d Guwer nöd richtig kläbt heted. Bi dr Widerholig vo dr Stichwahl am 4. Dezember isch dr Norbert Hofer em Alexander Van der Bellen wider unterläge.

## Literatur
* Johann Kriegler: *Politisches Handbuch des Burgenlandes.* Teil 3: *(1996–2001) mit Ergänzungen und Nachträgen zu Teil 1 und 2* (= *Burgenländische Forschungen.* Bd. 84). Amt der Burgenländischen Landesregierung, Abt. 7, Hauptreferat Landesarchiv und Landesbibliothek, Eisenstadt 2001, ISBN 3-901517-29-4, S. 76.

## Weblink

* 
* Dossier Norbert Hofer uf meineabgeordneten.at
* Webbresänz vum Norbert Hofer

## Fuessnote
IS-Funktion

D **IS-Gliichig** oder **IS-Hypothese** isch en ökonomischi Hypothese vom John Maynard Keynes, wo poschtuliert, dass in ere marktwirtschftliche Volkswirtschaft immer es *gsamtwirtschaftlichs* Gliichgwicht zwischem Geldbetrag vom Schpare (im Sinn vo *laufende* Schpariilage) und em Geldbetrag vom Inveschtiere (ebefalls *laufend*) beschtaht. Und das unbhängig von dr konjunkturelle Situation, wo sich die Volkswirtschaft im Ziitpunkt X befindet, also auch bii allfälliger Unterbeschäftigung.

Die These het viil Kritik hervorgruefe:
* Uuf politischer Ebeni, will kritisiert worde isch, dass en Wirtschaft mit viile Arbeitslose nie darf als im Gliichgwicht bezeichnet werde (dr Keynes het natürlich bii dr politische Linke *dennoch* viili Anhänger mit siinem Poschtulat von ere *antizyklische Konjunkturpolitik*).
* Bii dr Wisseschafts-Gmeind deshalb, will me sii uus verschiidene Gründe als nit haltbar betrachtet het:
** D Spar-Motiv und d Inveschtitions-Motiv siige völlig unterschiidlich, womit sich per Saldo nit chönni es volkswirtschaftlichs Gliichgwicht iischtelle.
** D Kreditschöpfungs-Fähigkeit von de Gschäftsbanke überschtiigi in ere Hochkonjunktur d Schpariilage klar, womit sich auch nit chönni gsamtwirtschaftlichs Gliichgwicht iischtelle.

Die wisseschaftliche Anhänger vom Keynes händ z. B. entgegegsetzt, *[[Volkseinkommen|Volksiikomme]]* und *[[Bruttoinlandsprodukt]]* siige ceteris paribus gliich, was sich auch in Form vo *Konsum + Schpare* = *Konsum + Inveschtiere* uusdrücke lassi. Woruus folge würdi: *Schpare = Inveschtiere*.

De Schtriit um d Richtigkeit vo dere These isch sehr schwer uufzlöse, will en Volkswirtschaft mit ihrne Kreisläuf als Ganzes es enorm komplexes Konschtrukt isch, wo en empirisch schlüssigi Analyse fascht verunmöglicht - me isch immer uuf Modell-Annahme angwiise.

## Literatur
* A. Woll: *Allgemeine Volkswirtschaftslehre*
* P. Samuelson: *Volkswirtschaftslehre*, Band 1
* Hans G. Schachtschabel: *Geschichte der volkswirtschaftlichen Lehrmeinungen.* Stuttgart/ Düsseldorf 1971
Kybernetik

D **Kybernetik** isch d Lehr vo de Regeligsvorgäng in technische oder gsellschaftlich-wirtschaftliche Syschtem. S Grundprinzip devo isch 1948 vom amerikanische Mathematiker Norbert Wiener entwicklet worde, wo sich an biologische Organisme orientiert het. S grundsätzliche Ablaufschema vom ene Regelkreis isch folgendes: IST-Messig -> SOLL-IST-Vergliich -> Rückkopplig uuf en SOLL-Wert. Technischs Bischpiil: en Apparat oder Anlag. Es Bischpiil uus der Betriebswirtschaftslehr: d Bewirtschaftig vom ene permanent schwankende Warelager-Beschtand vom ene Induschtrie- oder Handels-Unternehme.  

## Literatur
Hans Ulrich: *Die Unternehmung als produktives soziales System*
Positivismus

Dr **Positivismus** isch en philosophische Aasatz us em 19. Jahrhundert gsii. Begründet worde isch er vom französische Philosoph und Soziolog Auguste Comte (1798 bis 1857). Er het als Grundsatz nur s Wahrnehmbare und Messbare uf dr Welt als Realität anerkennt und jedi Metaphysik abglehnt. Das het sich sowohl uf d Wisseschafte wie aber au uf d Religion und Weltaaschauig bezoge - dr Positivismus isch entschprechend dr damalige materialistische Ziitströmig atheistisch gsii. 

Während s positivistische Prinzip in ere werturteilsfreie Wisseschaft bis hüüt Grundsatz bliibe isch, het s weltaschaulich weniger Beschtand ghaa, und d Meinige drüber sind hüüt wie damals teilt (vor allem d Chilche het sich scho damals vehement dagege gwehrt).

Wiiteri wichtige Vertreter vom Positivismus sind dr John Stuart Mill, dr Bertrand Russell und dr Ludwig Wittgenstein gsii.

## Literatur
* Peter R. Hofstätter: *Sozialpsychologie*
Fasnachtsverbrennung

D **Fasnetsverbrennig** isch s Uustriibe un s End vo de Fasnet mit m Verbrenne vom Böögg.

Am End vo de Fasnet, am Zieschdig vor em Aschermittwoch wird d Fasnet uustriebe. Dodezue wird de Böögg baut un verbrennt. De Böögg isch e Schtrohpuppe. Si würd mit eme Kiddl un ere Hoose azooge. Ä Gsicht würd m au gmacht mit Auge un ere Gälrüebnase. Wenn er fertig isch, un wenn s dunkl isch, würd de Böög über de Schtroß oder am zentrale Platz vom Ort am e Droht oder em Galge ufghängt. Denn würd er mit Benzin übergosse un azündet. Oft gönn denn Knaller un Leuchtrakete hoch, wo im Böögg verschteckt sin. Dno explodiert de Böögg un d Fasnet isch begrabe. Meng mol, wiä in Bad Säckinge, goht no n Menschezug in wisse Linne un Zipfelmütze bis um Mitternacht durch d Schtroße, wo si mit Trommle di letschti Überrescht vo de Fasnet vrtriebe. 

D Fasnetsverbrennig wiä obe bschriebe würd gmacht in Laufeburg, Bad Säckinge, Winterthurer Fasnacht, Solothurn, Wigoltinge, Tägerwiile, Chrüzlinge un an viele andre Ort. Z Konschdanz werde d Münschterhexe verbrennt.

## De Böögg
De Böögg isch s Symbol für d personifizierti Fasnet oder de personifiziert Winter. Böögg sin in de ganze dütschsprochige Schwiz bekannt als vermummti Persone, wo sich im Mittelalter a de Fasnet uf de Schtroße bettelnd umetriebe hön. Z Basel würd scho im Johr 1417 berichdet, dass als Böögg verkleiditi Lüt a de Fasnet ehrbari Iwohner in ihre Wohnunge überfalle hön. Au de Böögg vom Sächsilütte z Züri hät ursprünglich mit em Fasnets-Böögg zdue.

Bis hüt isch unklar, wo s Wort Böögg herkunnt. S isch ähnlich mit m englische *bogy, bogle* oder *boggle,* wo alli Schreckgschpenscht meine un uff s walisischi *bwg* (säg: bug) „Geischt“ oder *bwgwl* (säg: bugul) „Schrecke“ zruckgführt würd, was abr alles hökscht unklar isch.

## Weblink
* Narrenzunft Bad Säckingen e.&nbsp;V. Verbrennung

## Fueßnote
Pierre Teilhard de Chardin

Dr **Pierre Teilhard de Chardin** (* 1. Mai 1881 z Orcines bi Clermont-Ferrand; † 10. April 1955 z New York) isch en französische Paläontolog (er het verschteinerti Lebewese vo vergangene Erdziitalter schtudiert) und römisch-katholische Theolog gsii.

Schtudiert het er zerscht Geologie, Physik und Chemie und schpäter Theologii. In siinem Schaffe het er z.&nbsp;B. probiert, die chrischtlichi Lehr mit dr Evolutionstheorie zämezbringe. Er argumentiert: Nachdem Gott dr Urknall in Bewegig gsetzt ghaa heig, heigi während dr Gschicht vom Universum und dr Erde sowie dr nachfolgende Evolution dr Zuefall gherrscht. Mit Erschiine vom Mensch seigi denn Gott wieder in Erschiinig trete, mit «invention réfléchie».

D Kirche het em Teilhard siini Lehre verworfe, ihn aber nit uusgschlosse.

## Literatur
P. Teilhard de Chardin: *La place de l'homme dans la nature.* 1956/1966.
Gesetz vom abnehmenden Grenzertrag

S **Gsetz vom abnehmende Grenzertrag** oder **Gsetz vom abnehmende Bodenertrag** het dr physiokratisch Ökonom Turgot im 18. Jahrhundert formuliert. Es schtammt uus dr ökonomische Marginalanalyse, wo mit mathematische Grenzwert operiert und besagt, dass im Ackerbau bi gliichbliibender Flächi zuenehmende Dünger-Iisatz zu abnehmende Ertragszuewächs füehrt. Dr Punkt defür wird allerdings erscht nach ere Phase vo anschtiigende Ertragszuewächs erreicht. Da dr Turgot en früehe Ökonom gsii isch, isch das Gsetz urschprünglich no nit mathematisch formuliert gsii.

## Literatur
* Hans G. Schachtschabel: *Geschichte der volkswirtschaftlichen Lehrmeinungen.* Stuttgart/ Düsseldorf 1971
Gesetz vom abnehmenden Grenznutzen

S **Gsetz vom abnehmende Grenznutze** stammt uus der ökonomische Marginalanalyse, wo mit mathematische Grenzwert operiert wird. Es isch im 19. Jahrhundert durch de düütsch Ökonom Heinrich Gossen (1810 bis 58) formuliert worde und besagt, dass der Konsum vom ene homogene Wirtschaftsguet bii zuenehmender Mengi vo dem Guet bii dr konsumierende Person en abnehmende Nutze-Zuewachs bringt, bis zletscht Sättigung erreicht isch.

## Literatur
* Hans G. Schachtschabel: *Geschichte der volkswirtschaftlichen Lehrmeinungen.* Stuttgart/ Düsseldorf 1971
Produktionsfaktoren

D **Produktionsfaktore** in der Wirtschaftswisseschaft sind die Faktore oder Mittel, wo zur Herschtellig vom ene wirtschaftliche Guet notwendig sii. Es handlet sich doderbii um *Bode* (konkret Landflächi oder Immobilie), *Arbeit* (Arbeitschraft, auch geischtigi, wo hüüt immer wichtiger wird) und *Kapital* (z. B. Maschine, Apparate). Dr Begriff Kapital wird also im engere Sinn vo Realkapital bruucht. Da aber Geld Verfüegigsmacht über Realkapital verschafft, wird dr Begriff Kapital hüüfig auch für Geld verwendet.

## Literatur
A. Woll: *Allgemeine Volkswirtschaftslehre*
Snob-Effekt

Dr **Snob-Effekt** isch es Phänomen, wo erschtmals dr norwegisch Ökonom Thorstein Veblen (1857 bis 1929) beschriibe het und wo hüüt aktueller worde isch, als es zur Ziit vom Veblen gsii isch. Er beschriibt s Paradoxon, dass d Nachfrag nach eme wirtschaftliche Guet bii schtiigendem Priis nit, wie normal wär, abnimmt, sondern zuenimmt. Es wird also lieber en BMW Premium als en VW Golf gkauft, obwohl dr Golf ja wesentlich billiger wär und me allefalls sogar en tüüre Konsumkredit muess uufnäh. Es typischs Phänomen in Wohlschtands-Gsellschafte.

## Literatur
A. Woll: *Allgemeine Volkswirtschaftslehre*
Schwäbischsein

**Schwäbisch**, des isch meh als schwäbisch schwezza, **des isch a [[Lebensgefühl|Lebensgfühl]].** Der Ardikl soll a Ibrsicht gea, ibr d Ardikl en dr  ***', mo se med dem beschäftia deand.


== Hoimed ==
Hoimed isch d Gegend in der ma net fremd isch, dia ma kennt, fr dia ma a Hoimedgfuel hod. Moischtns isch s d Gegend in der ma gebora worda isch.

== Schbroch ==
D Schbroch isch isch a wichtigr Doil vom Gfiahl, drhoim z sei. 
An dr  erkennt ma d Schwoba am schnellschta. Da isch net bos Ahänga von ama 'le' an viele Werder gmoint. 

;Werdr
Neba em Ausschbrecha geit s au viele ***', mo Reigschmeggde ned vrschtandat.
Wemma en ara Familie no ibr d ***' redat, muaß ma au nochfroga, wer au gmoind isch.

;Nama 
S geid viele ***' mid dene Auswärdige nix afanga kennat. Au d Familienama send efters dibisch fr d Gegnd.

;Zeida 
Wann oinr zschbat kommd, hodr meglicherweis d **** falsch vrschdanda.

; Briafa
Zom briaf will, ob r au schwäbisch schwetza kaa, brauchd s blos oin Sads:
*Glei bei Blaubeira leid a Gledsle Blei*

## S Leba
;Essa ond Drenga
Essa ond Drenga, wia s en de Ardikl Backa, Gletzabrod, Schwäbische Küche, Sauergraud, Schwaazwäldr Schehga, Dampfnudla, Mmoschd ond Woi zoigt wurd als an normala Zuaschdand parat z hann, macht a Doil vom Lebensgfühl aus.

;Bruf 
Neba dene Handwerkr en dradizionelle B'ruf, gangat d moischte ens Gschäft, des moischdn a Fabriggle odr a Büro isch.

;Gmoinda
S send en de Kepf no emmer dia alte Schdrukdura vo Obrigkoida 

;Gegend
D Gegend, d Landschafd, isch au a Doil vom Lebensgfühl. Dr Bussa isch a Beischbiel. D Schdäd vrsuachat au, älles a bissle schener z macha: Meersburg odr Rieadlenga.

;Hoimedgfiehl
S Hoimedgfühl wurd au pflegt en de Narrazenfd, de Hoimetverei, zom Beischbiel in Laafa ond en Landschaftsverei wia em Schwarzwaldverei. Dr Schützavrei, d (freiwiilig) Feuerwehr ond dr Fuassballvrei geit de Leit au en Blatz.

## Vom Zuagroisda zom Schwoba
Komm en hondrd Joohr wiedr.

## Lidradur
* Friedrich E. Vogt: *Schwäbisch in Laut und Schrift*. Knödler, Reutlingen, 3. Aufl. 1987 
* 

## Weblink

## Wo s herkommt
Marktformen

Unter **Marktforme** verschtoht me in dr Volkswirtschaftslehr die historisch entschtandene unterschiedliche Organisationsforme von de virtuelle (*nit* reelle wie Woche- oder Monatsmärkt) Märkt.

Die uus Sicht von dr klassisch-liberale Lehr ideali Marktform isch die *vollkommeni Konkurrenz*, wo durch relativ unbegrenzte Wettbewerb d Priise optimal tief ghalte werde. Als Biischpiel chamme do viellicht am beschte d Hotelbranche nenne. 

En wiiteri Marktform isch s *[[Oligopol]]*. Historisch isch sii in dr Regel über recht langi Ziitrüüm uus dr vollkommene Konkurrenz entschtande. Es Biischpiel in dr Schwiiz isch dr Lebensmittel-Markt, wo z'erscht d Konsumvereine und s druus entschtandene hüütige Coop, und siit de 1930er-Jahr auch d Migros d "Tante-Emma-Läde" verdrängt hend und hüüt die beide Grosse zämme mit Denner, Aldi und Lidl in *oligopolistischer Konkurrenz* unterenander schtönd.

*[[Monopol]]*-Unternehme *ohni* Konkurrenz sind z. B. d Poscht biim Briefmonopol, d Swisscom biim Telefonnetz und d SBB. Sii chönnd ihri Priise theoretisch frei nach obe feschtlege und druus en sogenannti Monopol-Rente abschöpfe. D SBB sind es Bischpiil vom ene Monopol, wo Ende 19. Jahrhundert uus eme ne Markt vo vollkommener Konkurrenz *gsetzlich* entschtande isch, will dr frei Markt in dere Branche d Infraschtruktur-Bedürfnis vom Land niit het chönne befriedige. Dr Bund und dr Priisüberwacher sorge drfür, dass in de gnennte drei Märkt d Priise massvoll bliibe.

En Abwiichig von dr vollkommene Konkurrenz sind zuedem die *kartellisierte Märkt*, wo d Priise und anders abgschproche werde und so en
Kartell-Rente abgschöpft wird. Auch do sorge dr Priisüberwacher und zuedem s Kartellgsetz mit der Wettbewerbskommission drfür, dass d Priise nit in Himmel wachse.

## Literatur
* Arthur Woll: *Allgemeine Volkswirtschaftslehre*
* H. Kleinewefers/R. Pfister: *Die schweizerische Volkswirtschaft*